
VIEŠŲJŲ PIRKIMŲ TARNYBA
VERTINIMO IŠVADA


	Energijos skirstymo operatoriui
Laivės pr. 10, Vilnius
El. p.: info@eso.lt

Žiniai:
Inovacijų agentūrai
J. Balčikonio g. 3, Vilnius
El. p.: info@inovacijuagentura.lt

Ignitis grupei
Laisvės pr. 10, Vilnius
El. p.: grupe@ignitis.lt

	
Į 
	2026-08-
2026-07-30 
	Nr. 4S-          (7.4Mr)
Prašymą (Tarnyboje reg. 2026-07-30 Nr. 3S-2070)




[bookmark: _Hlk134107656][bookmark: _Hlk158629144][bookmark: _Hlk134107696]Viešųjų pirkimų tarnyba (toliau – Tarnyba), vadovaudamasi Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau – Pirkimų įstatymas) 101 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:1], atsižvelgdama į viešosios įstaigos Inovacijų agentūra (toliau – Agentūra) prašymą[footnoteRef:2], atliko AB „Energijos skirstymo operatorius“ (toliau – Perkantysis subjektas) 2024 m. birželio 13 d. sudaryto susitarimo Nr. K-278 „Susitarimas dėl 2023-09-08 rangos prekių pirkimo – pardavimo sutarties Nr. 40410/331172 pakeitimo“ (toliau – Susitarimas), vertinimą. [1:  Suvestinė redakcija nuo 2026 m. liepos 1 d.]  [2:  Agentūros 2026 m. liepos 30 d. prašymas (Tarnyboje reg. 2026-07-30 Nr. 3S-2070).] 


[bookmark: _Hlk157711040][bookmark: _Hlk187078099]I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris
	„(2023-ESO-757) 24kW viengysliai kabeliai plastikine izoliacija, skirti kloti žemėje“, Nr. 674948, 2023 m. birželio 18 skelbtas Centrinėje viešųjų pirkimų informacinėje sistemoje (toliau – CVP IS) (toliau – Pirkimas) / „(2023-ESO-757) 24kW viengysliai kabeliai plastikine izoliacija, skirti kloti žemėje“, sutartis sudaryta 2023 m. rugsėjo 8 d. Nr. 40410/331172 (toliau – Sutartis).

	Pirkimo vykdymo / sutarties sudarymo teisinis pagrindas
	Pirkimų įstatymas (redakcija: 2023 m. sausio 1 d. – 2023 m. gruodžio 31 d.).


	Pirkimo rūšis pagal vertės ribas ir pirkimo būdas / pirkimo priemonės pavadinimas
	Tarptautinės vertės pirkimas / skelbiamos derybos.

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	Planuota Pirkimo vertė – 11 000 000,00 Eur be PVM / Sutarties kaina – 11 000 000,00 Eur be PVM.



	[bookmark: _Hlk157711522]Tiekėjo / koncesininko, su kuriuo sudaryta sutartis, pavadinimas, juridinio asmens kodas
	UAB „ECO SPRENDIMAI“, juridinio asmens kodas 302476022.

	Pirkimo / sutarties vertinimo apimtys / etapas

	Dalinis Sutarties vykdymo vertinimas dėl Sutarties keitimo teisėtumo / po Sutarties sudarymo.

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	_

	Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją:
– 



*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas / koncesija.

II dalis. Vertinimo apimtyje nustatyti pažeidimai

	
	

	



[bookmark: _Hlk158105518]III dalis. Kiti nustatyti pažeidimai

	



IV dalis. Sprendimas
	Tarnyba, įvertinusi Perkančiojo subjekto pateiktus dokumentus[footnoteRef:3], vertinimo apimtyje Pirkimų įstatymo ar jo įgyvendinamųjų teisės aktų nuostatų pažeidimų nenustatė. [3:  Agentūros 2026 m. liepos 31 ir rugpjūčio 5 dienomis el. paštu pateiktą informaciją ir dokumentus bei CVP IS paskelbtus Pirkimo, Sutarties ir Susitarimo dokumentus.] 

Iš Tarnybai pateiktų dokumentų nustatyta, kad Sutarties 5.6 punkte[footnoteRef:4] buvo numatyta galimybė Sutarties galiojimo laikotarpiu perskaičiuoti prekių įkainius Sutarties priedo Nr. 5 nustatyta tvarka, todėl Sutartyje nustatytų įkainių perskaičiavimas pagal iš anksto apibrėžtą formulę ir joje nurodytą indeksą atitiko Pirkimų įstatymo 97 straipsnio 1 dalies 1 punkte[footnoteRef:5] nustatytą Sutarties keitimo pagrindą. [4:  „Prekių įkainiai Sutarties galiojimo laikotarpiu nekeičiami, išskyrus atvejus, jei įkainiai mažinami atskiru rašytiniu Šalių sutarimu arba Sutartyje numatyti Prekių įkainiai gali būti perskaičiuojami Sutarties priede Nr. 6 „Įkainių perskaičiavimo sąlygos“ numatyta tvarka.“ Atkreiptinas dėmesys, kad šioje Sutarties nuostatoje yra techninio pobūdžio klaida, kadangi Sutarties įkainių perskaičiavimo sąlygas nustato Sutarties priedas Nr. 5.]  [5: *„Pirkimo sutartis ar preliminarioji sutartis jos galiojimo laikotarpiu gali būti keičiama neatliekant naujos pirkimo procedūros pagal šį įstatymą, kai yra bent vienas iš šių atvejų:
1) pakeitimas, neatsižvelgiant į jo piniginę vertę, iš anksto buvo aiškiai, tiksliai ir nedviprasmiškai suformuluotas pirkimo dokumentuose nustatant pirkimo sutarties ar preliminariosios sutarties peržiūros, įskaitant kainos indeksavimą, atlyginimų darbuotojams peržiūrą, sąlygas ar pasirinkimo galimybes, įskaitant sutarties termino, perkamų kiekių, apimties, objekto pakeitimą. Pirkimo dokumentuose turi būti nurodyta galimų pakeitimų ar pasirinkimo galimybių apimtis, pobūdis ir aplinkybės, kurioms esant tai gali būti atliekama. Neleidžiami tokie pakeitimai ar pasirinkimo galimybės, dėl kurių iš esmės pasikeistų pirkimo sutarties ar preliminariosios sutarties pobūdis;“.] 

Tarnyba taip pat nustatė, kad Susitarimu buvo perskaičiuoti ne tik Sutartyje nustatyti įkainiai, bet ir pakeista pradinė EUPI0 rodiklio – „Producer prices in industry, domestic market – monthly data“ – paskutiniai skelbiami indekso duomenys Sutarties įsigaliojimo dieną (toliau – EUPI0 rodiklis) reikšmė, tačiau Pirkimo dokumentuose nebuvo aiškiai nustatyta, kokiais atvejais ir kokia tvarka gali būti keičiama pradinė EUPI0 rodiklio reikšmė. Taigi, EUPI0 rodiklio pakeitimo teisėtumas negali būti grindžiamas Pirkimų įstatymo 97 straipsnio 1 dalies 1 punktu, todėl turi būti vertinamas pagal kitas 97 straipsnyje nurodytas sąlygas.
Nustatyta, kad 2024 m. gegužės 23 d. pirkimo laimėtojas UAB „ECO SPRENDIMAI“ (toliau –Tiekėjas) kreipėsi į Perkantįjį subjektą dėl Sutarties įkainių perskaičiavimo ir kartu paprašė patikslinti EUPI0 rodiklį (prašyme nurodė 152,4 keisti į 148,0). Perkantysis subjektas 2024 m. gegužės 29 d. el. paštu kreipėsi į Valstybės duomenų agentūrą (toliau – VDA) dėl bazinių metų pakeitimo. Atsakydama į Perkančiojo subjekto paklausimą, VDA specialistė paaiškino, kad nuo 2024 m. sausio mėnesio kainų indeksai skaičiuojami taikant 2021 bazinius metus bei nurodė, kad bazinių metų pakeitimas savaime nedaro įtakos kainų pokyčiams.
Vertinimo metu taip pat nustatyta, kad paskutinis EUPI0 rodiklis apskaičiuotas taikant 2015 bazinius metus, buvo paskelbtas už 2015 m. gruodžio mėn., todėl perskaičiavimo laikotarpiu tos pačios bazės aktualių rodiklių nebuvo. Europos Sąjungos statistikos tarnybos (toliau – Eurostat) skelbiamoje metodinėje informacijoje[footnoteRef:6] nurodyta, kad pereinant prie 2021 bazinių metų atnaujinami indeksų svoriai ir indeksai perskaičiuojami iš 2015 m. = 100 į 2021 m. = 100 bazę. Atsižvelgdamas į tai, Perkantysis subjektas 2023 m. liepos mėn. EUPI0 rodiklio reikšmę 152,4, apskaičiuotą 2015 m. = 100 bazėje, Susitarime pakeitė į to paties laikotarpio ir to paties ekonominio rodiklio reikšmę 128,7, apskaičiuotą 2021 m. = 100 bazėje. [6:  https://ec.europa.eu/eurostat/statistics-explained/index.php?title=Short-term_business_statistics_-_base_year_2021 
] 

Taigi, Susitarimu buvo pakeista ne kainų peržiūrai taikoma indekso kategorija ar ekonominis turinys, bet to paties rodiklio išraiška naujoje statistinėje bazėje. Toks pakeitimas buvo būtinas Sutartyje nustatytos kainos perskaičiavimo formulės tolesniam taikymui ir, remiantis pirmiau minėtu VDA paaiškinimu, savaime nepakeitė kainų pokyčio. Taigi, dėl pirmiau minėtų priežasčių EUPI0 rodiklio pakeitimas laikytinas techniniu, o ne savarankišką ekonominę naudą Tiekėjui suteikiančiu Sutarties pakeitimu.
Pažymėtina, kad pirmiau minėta išvada atitinka ir kasacinio teismo praktiką, pagal kurią sutarties sąlygos svarba vertinama sprendžiant, ar jos pakeitimas yra esminis: kuo sąlyga yra mažesnės svarbos, redakcinio ar techninio pobūdžio, tuo labiau tikėtina, kad jos pakeitimas nebus laikomas esminiu[footnoteRef:7]. Taip pat kasacinis teismas yra pažymėjęs, kad tiekėjui nesuteikiama išskirtinė, kitus pirkime dalyvavusius ar potencialius tiekėjus diskriminuojanti padėtis, jeigu tokiomis pačiomis aplinkybėmis poreikis keisti sutarties nuostatas, būtų kilęs bet kuriam kitam ūkio subjektui[footnoteRef:8]. [7:  Lietuvos Aukščiausiojo Teismo 2020 m. spalio 14 d. nutarties civilinėje byloje Nr. e3K-3-39-378/2020, 146 punktas.]  [8:  Lietuvos Aukščiausiojo Teismo 2014 m. kovo 3 d. nutartis civilinėje byloje Nr. 3K-3-132/2014.] 

Be to, iš CVP IS paskelbto Susitarimo matyti, kad atskirų įkainių pokytis sudarė 6,26 proc. ir 6.71 proc. Taigi, pateikti duomenys patvirtina, kad Sutarties pakeitimo vertė taip pat neviršijo Pirkimų įstatymo 97 straipsnio 2 dalies 1 ir 2 punktuose[footnoteRef:9] nustatytų ribų bei nepakeitė sutarties pobūdžio[footnoteRef:10], todėl buvo tenkinamos ir Pirkimų įstatymo 97 straipsnio 2 dalyje nustatytos savarankiškos de minimis pakeitimo sąlygos, o tokiu atveju nereikalaujama papildomai vertinti šio straipsnio 4 dalies 1 – 4 punktuose nurodytų esminio pakeitimo požymių. [9:  „Pirkimo sutartis ar preliminarioji sutartis jos galiojimo laikotarpiu taip pat gali būti keičiama pagal šį įstatymą neatliekant naujos pirkimo procedūros, nereikalaujant patikrinti, ar nėra šio straipsnio 4 dalies 1–4 punktuose nurodytų aplinkybių, tačiau yra kartu visos šios sąlygos: 
1) bendra atskirų pakeitimų pagal šį punktą vertė neviršija atitinkamų tarptautinio pirkimo vertės ribų, nurodytų šio įstatymo 12 straipsnyje;
2) bendra atskirų pakeitimų pagal šį punktą vertė neviršija 10 procentų pradinės pirkimo sutarties ar preliminariosios sutarties vertės prekių ar paslaugų pirkimo atveju ir 15 procentų – darbų pirkimo atveju; <...>“.]  [10:  „<...> pakeitimu iš esmės nepakeičiamas pirkimo sutarties ar preliminariosios sutarties pobūdis.“] 

Atsižvelgiant į pirmiau nurodytą kasacinio teismo suformuotą praktiką bei nustatytas aplinkybes, galima daryti išvadą, kad EUPI0 rodiklio perskaičiavimas iš 2015 m. = 100 į 2021 m. = 100 bazę nepakeitė taikyto rodiklio ekonominio turinio, nesuteikė Tiekėjui Pirkimo dokumentuose nenumatytos ekonominės naudos, nepadidino Sutarties apimties ir nepakeitė jos pobūdžio, todėl Perkantysis subjektas galėjo sudaryti Susitarimą, neatlikdamas naujos pirkimo procedūros ir vadovaudamasis Pirkimų įstatymo 97 straipsnio 1 dalies 5 punktu[footnoteRef:11]. [11:  „pakeitimas, neatsižvelgiant į jo vertę, nėra esminis, kaip nustatyta šio straipsnio 4 dalyje.“] 

